ทำไม คนอาร์เจนตินา ส่วนใหญ่ มีเชื้อสายอิตาลี
อาร์เจนตินา เป็นหนึ่งในอดีตอาณานิคมของสเปน  โครงสร้างและรากฐานที่สเปนวางไว้ให้ ไม่ว่าจะเป็นภาษา วัฒนธรรม ผังเมือง การเมือง และการศึกษา กลายเป็นมรดกตกทอด มาอยู่ในสังคมอาร์เจนตินาได้อย่างเห็นได้ชัด ซึ่งหากถามว่า ผู้คนส่วนใหญ่ในอาร์เจนตินาเป็นลูกหลานของผู้อพยพจากชาติใดมากที่สุด ? หลายคนก็น่าจะตอบว่าเป็นลูกหลานชาวสเปน  ที่อดีตเคยเป็นเจ้าอาณานิคมของประเทศแห่งนี้ แต่คำตอบนั้น เป็นคำตอบที่ผิด.. เพราะชาวอาร์เจนตินาเกินกว่าครึ่ง มีเชื้อสาย “อิตาลี” ปัจจุบัน มีชาวอาร์เจนตินาเชื้อสายอิตาลีอยู่มากถึง 30 ล้านคน คิดเป็นสัดส่วนถึง 67% ของประชากรอาร์เจนตินาทั้งหมดที่ 45 ล้านคน แล้วทำไมคนเชื้อสายอิตาลี ถึงเป็นประชากรส่วนใหญ่ในอาร์เจนตินา ? ลงทุนแมนจะเล่าให้ฟัง
7 ก.ค. 2564

ทำไม คนอาร์เจนตินา ส่วนใหญ่ มีเชื้อสายอิตาลี /โดย ลงทุนแมน
อาร์เจนตินา เป็นหนึ่งในอดีตอาณานิคมของสเปน 
โครงสร้างและรากฐานที่สเปนวางไว้ให้ ไม่ว่าจะเป็นภาษา วัฒนธรรม ผังเมือง การเมือง และการศึกษา
กลายเป็นมรดกตกทอด มาอยู่ในสังคมอาร์เจนตินาได้อย่างเห็นได้ชัด
ซึ่งหากถามว่า ผู้คนส่วนใหญ่ในอาร์เจนตินาเป็นลูกหลานของผู้อพยพจากชาติใดมากที่สุด ?
หลายคนก็น่าจะตอบว่าเป็นลูกหลานชาวสเปน 
ที่อดีตเคยเป็นเจ้าอาณานิคมของประเทศแห่งนี้
แต่คำตอบนั้น เป็นคำตอบที่ผิด..
เพราะชาวอาร์เจนตินาเกินกว่าครึ่ง มีเชื้อสาย “อิตาลี”
ปัจจุบัน มีชาวอาร์เจนตินาเชื้อสายอิตาลีอยู่มากถึง 30 ล้านคน คิดเป็นสัดส่วนถึง 67% ของประชากรอาร์เจนตินาทั้งหมดที่ 45 ล้านคน
แล้วทำไมคนเชื้อสายอิตาลี ถึงเป็นประชากรส่วนใหญ่ในอาร์เจนตินา ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ในอดีตที่ชาวสเปนเดินทางเข้ามายังดินแดนแห่งนี้ และผนวกดินแดนแห่งนี้เป็นหนึ่งในอาณานิคม
พวกเขาเชื่อว่าดินแดนแห่งนี้น่าจะมีแร่เงินอยู่มาก จึงเป็นสาเหตุที่ทำให้ดินแดนแห่งนี้มีชื่อเรียกว่า Argentina
ที่มาจากคำว่า “Argentum” ในภาษาละติน ที่แปลว่า แร่เงิน
แต่พวกเขากลับต้องพบเจอกับความผิดหวัง เมื่อดินแดนที่มีขนาดใหญ่แห่งนี้
กลับไม่มีแร่เงินหรือหินมีค่าต่าง ๆ ตามที่พวกเขาเชื่อเลย
ด้วยเหตุนี้เอง จึงทำให้เจ้าอาณานิคมอย่างสเปน 
หันไปให้ความสำคัญกับดินแดนทางตอนเหนือของอาร์เจนตินา อย่างเปรูและเม็กซิโก ที่มีทรัพยากรแร่ธาตุอุดมสมบูรณ์มากกว่าในขณะนั้น
จึงทำให้อาร์เจนตินาเป็นดินแดนที่มีขนาดใหญ่ แต่มีประชากรที่ค่อนข้างน้อย
เมื่อเปรียบเทียบกับจำนวนประชากรของประเทศใกล้กันอย่าง เปรู เม็กซิโก หรือโคลอมเบียในขณะนั้น
เวลาก็ผ่านพ้นไป อำนาจของสเปนเริ่มอ่อนแอลง
สุดท้ายอาร์เจนตินาก็สามารถทำสงครามชนะสเปน 
และประกาศเอกราชได้ในช่วงต้นศตวรรษที่ 19
แม้ว่าประเทศแห่งนี้จะไม่มีทรัพยากรล้ำค่าอย่างแร่เงิน
หรือโลหะมีค่าอื่น ๆ ที่ชาวสเปนตามหาในช่วงแรก ๆ 
แต่สิ่งที่ประเทศแห่งนี้มีดีก็คือ ขนาดของพื้นที่ที่กว้างใหญ่ และมีความอุดมสมบูรณ์ของพืชพันธุ์ธรรมชาติ
พื้นที่ส่วนหนึ่งของอาร์เจนตินา ตั้งอยู่บนที่ราบปัมปัสอันอุดมสมบูรณ์
ซึ่งเป็นที่ราบที่มีทุ่งหญ้าที่เหมาะแก่การเลี้ยงปศุสัตว์ อย่างวัวและแกะ ในระบบเปิด
ด้วยเหตุนี้เอง จึงทำให้เนื้อวัวและเนื้อแกะเป็นสินค้าส่งออกที่สำคัญของอาร์เจนตินามาจนถึงปัจจุบัน
ตัดภาพมายังชาติทางฝั่งยุโรปกันบ้าง
ช่วงปลายศตวรรษที่ 18 การปฏิวัติอุตสาหกรรมเริ่มต้นขึ้นในยุโรปนำโดยอังกฤษ
มีการนำเครื่องมือ เครื่องจักร เข้ามาเป็นส่วนสำคัญในการผลิต 
และเริ่มทำให้เศรษฐกิจในหลายประเทศในยุโรปเฟื่องฟู
เมืองสำคัญอย่างมิลานและตูริน ทางตอนเหนือของอิตาลี ก็ถือเป็นที่ตั้งสำคัญของโรงงานอุตสาหกรรมมากมาย อย่างเช่น โรงงานเหล็กกล้า ต่อเรือ สิ่งทอ และผลิตอาหาร
ชาวอิตาลีทางตอนเหนือ เริ่มมั่งคั่งร่ำรวย และสภาพบ้านเมืองก็มีความเจริญ
สวนทางกับอีกฟากของประเทศ คือทางตอนใต้ ที่ยังคงเน้นทำการเกษตรเป็นหลัก และความเจริญยังไปไม่ถึง จึงทำให้เกิดความเหลื่อมล้ำกันอย่างมากในประเทศ
เรื่องนี้ทำให้มีชาวอิตาลีตอนใต้ มีความคิดที่จะอพยพไปยังดินแดนที่ดีกว่า 
ที่เอื้อต่อการทำการเกษตรซึ่งเป็นสิ่งที่พวกเขาถนัด
ประจวบเหมาะกับในช่วงนั้น อาร์เจนตินากำลังประสบปัญหาขาดแคลนแรงงาน และกำลังเร่งพัฒนาชาติหลังเป็นเอกราชจากสเปน จึงมีนโยบายต้อนรับผู้อพยพจากยุโรป มาตั้งแต่ปี ค.ศ. 1853 ที่สถาปนาชาติ
พอเรื่องเป็นแบบนี้ จึงทำให้ในช่วงปี ค.ศ. 1890-1910 
ชาวอิตาลีกว่า 5 ล้านคน ตัดสินใจอพยพออกนอกประเทศมายังทวีปอเมริกา โดยมีอาร์เจนตินา ที่มีความอุดมสมบูรณ์ เหมาะแก่การทำการเกษตร เป็นหนึ่งในจุดหมายปลายทางของพวกเขา
อัตลักษณ์ของชาวอิตาลีนั้น ค่อนข้างคล้ายคลึงกับคนไทย 
คือจะให้ความสำคัญกับคนในครอบครัวและญาติพี่น้องอย่างมาก 
จึงทำให้เมื่อมีใครในครอบครัวหนึ่งเลือกจะอพยพไปแล้ว ก็มักจะไปกันทั้งครอบครัว
อีกทั้งเมื่อเข้าสู่ช่วงสงครามโลกทั้ง 2 ครั้ง 
ชาวอิตาลีจำนวนไม่น้อย ก็เลือกอพยพไปยังอาร์เจนตินา 
เพราะมองว่าเป็นพื้นที่ปลอดสงคราม ต่างจากในยุโรป ที่เป็นพื้นที่ไม่ปลอดภัย
โดยมีชาวอิตาลีที่อยู่ในอาร์เจนตินามาก่อน คอยให้ความช่วยเหลือ และคอยต้อนรับ
เหตุนี้เอง จึงทำให้ชาวอิตาลีในอาร์เจนตินา มีสัดส่วนที่เพิ่มขึ้นอย่างต่อเนื่องเรื่อยมา
ชาวอาร์เจนตินาเชื้อสายอิตาลีหลายคน 
สามารถสร้างตัวจากผู้อพยพที่เป็นแรงงานในการเกษตร จนประสบความสำเร็จ 
บางคนกลายเป็นผู้นำประเทศ และบุคคลสำคัญของโลกเลยทีเดียว
ตัวอย่างชาวอาร์เจนตินาเชื้อสายอิตาลีที่ประสบความสำเร็จ อย่างเช่น
1. สมเด็จพระสันตะปาปาฟรานซิส มุขนายกแห่งคริสตจักรกรุงโรม และผู้นำคริสตจักรโรมันคาทอลิกทั่วโลก
ซึ่งพระราชบิดาและพระราชมารดาของพระองค์นั้น ก็เป็นผู้อพยพมาจากอิตาลี และให้กำเนิดพระองค์ที่เมืองบัวโนสไอเรส ประเทศอาร์เจนตินา
2. Alejandro Bulgheroni บุคคลที่ร่ำรวยเป็นอันดับ 2 ของอาร์เจนตินา
เป็นเจ้าของบริษัทพลังงานยักษ์ใหญ่ในอาร์เจนตินาอย่าง Bridas Corporation โดยเขามีทรัพย์สินที่ถูกประเมินไว้สูงถึง 1 แสนล้านบาท
3. Mauricio Macri อดีตประธานาธิบดีของอาร์เจนตินา
4. Lionel Messi นักฟุตบอลชื่อดังจากสโมสรบาร์เซโลนา ก็มีคุณพ่อและบรรพบุรุษเป็นคนเชื้อสายอิตาลี
ก็ไม่น่าเชื่อว่า จากปัญหาความยากจนและแร้นแค้นของชาวอิตาลีในทางตอนใต้ของประเทศในอดีต จะนำไปสู่การอพยพไปยังดินแดนที่เปรียบเสมือนเป็นโอกาสในการสร้างตัว ณ เวลานั้นอย่างอาร์เจนตินา
และทั้งหมดนี้ก็เป็นเหตุผลว่า ทำไมวันนี้คนอาร์เจนตินาส่วนใหญ่ มีเชื้อสายอิตาลี นั่นเอง..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-
-
-
-
-
-